ဝိသာခါသီးဖါဩဝါဒ(၁၀)ချက်

"ဝိသာႏခါႏ ကသဲင်ꩻလွဉ်ꩻအဝါꩻ အဖါဓနဉ္စယဖေႏ ဩဝါဒ(၁၀)ချက်"

၁။ မေႏအကိုယို ထူႏထန်ႏမွိုန်းအထန်ႏ ၊
( ဖူဖီဝါꩻခို အပဲစ်ဖုံႏယို အွဉ်ႏဒေါ့ꩻနယ်မွိုးဝင်ꩻ)။
၂။ ဖေႏအထန်ႏနဝ်ꩻ အီနွို့မွိုန်းအကို၊
( မဉ်ႏဟွိုန်ဝင်ꩻဒေါ့ꩻ ဖူဖီဝါꩻခို အပဲစ်ယိုတဲ့ အွဉ်ႏဒေါ့ꩻချာမွိုန်း ဖူဖီဝါꩻခို)
၃။ ဝင်ꩻမဉ်ႏဖေႏမꩻ - ဖေႏသွော့
( ဝင်ꩻမဉ်ႏဖြော်ချာမꩻ - ဖေႏငါႏသွော့)
၄။ ဝင်ꩻမဉ်ႏဖေႏတဝ်းနဝ်ꩻ - ဖေႏမွိုန်း။
( ဝင်ꩻမဉ်ႏဖြော်ချာတဝ်းနဝ်ꩻ - ဖေႏငါးမွိုန်း)
၅။ ဝင်ꩻဖေႏတဲ့နဝ်ꩻ - ဖေႏတဝ်းတဲ့နဝ်ꩻ ဖေႏသွော့၊
( ဖူးဝေးစွိုးခွိုꩻ မဉ်ႏခြော မဉ်ႏမော့ꩻထာꩻဒုက္ခနဝ်ꩻ ဖြော်ချာတဲ့နဝ်ꩻ၊ ဖြော်ချာတဝ်းတဲ့နဝ်ꩻ ဖေႏဗဲင်း-ကူႏညီႏစွဲကိုသွော့)
၆။ အုံချမ်ꩻချမ်ꩻသာႏသာႏသွော့
( မဉ်ႏထီႏ ဖူဖီဝါꩻဆို ဖျော်လွဉ်တဲ့ အုံထွိုင်ႏရိုႏသေႏသွော့၊ ကလိုႏအုံထွိုင်ႏတွင်ꩻနဝ်ꩻ အုံလင်ꩻပီပဲ့မွိုန်း)
၇။ အံႏချမ်ꩻချမ်ꩻသာႏသာႏသွော့
( အွꩻအံႏရီးမွိုန်း ဖူဖီဝါꩻခို၊ ဝင်ꩻအံႏထွူမꩻ အံႏဆုဲင်ꩻဆုဲင်ꩻသွော့ဝင်ꩻ)
၈။ ဗေင်ႏချမ်ꩻချမ်ꩻသာႏသာႏသွော့
( ဗေင်ႏရီးမွိုန်း ဖူဖီဝါꩻခို၊ ဖွစ်ꩻဖျိုးဒါဖေႏထွူမꩻ ဗေင်ႏဆုဲင်ꩻဆုဲင်ꩻသွော့ဝင်ꩻ)
၉။ လွူးဝတ်ပတ်သွော့မေႏ
( ထီႏဖူဖီဝါꩻခိုနဝ်ꩻ ငမ်းသွော့နုဲင်းမေႏ၊ ရိုႏရိုႏသေႏသေႏ လွူးဝတ်ပတ်သွော့)
၁၀။ ဝုဲင်ႏသွော့လူꩻလမ်းကို
( ဖူဖီဝါꩻခိုနဝ်ꩻ မတ်သွော့နုဲင်းလူꩻပွေါးလမ်း၊ ရိုႏသေႏဝုဲင်ႏ-သွော့)။ ပအိုဝ်ႏလိတ်လုဲင်ꩻစွစ်ꩻလီတာႏအစွိုꩻဓမ္မပဒအမုဲင်(၄)ဗွေႏဗွန်ကောဝိဒ(ဇဝနာရာမ)
အာႏကွိုꩻ